
MALLONGA  BIOGRAFIO  DE  HENRY 
FAWCETT  LA  ELINDA  CEFPOŜTESTRO 
DE  ANGLUJO 
(Por  Ciuj  Infanoj  Cie) 


LA  KNABO  KAJ  LA  ORGENO 

Kiam  ĉiuj  knabinoj  kaj  knaboj  altkreskiĝos, 
ili  devus  iri  al  Salisbury  (Salisberi)  en  Anglujo. 
por  vidi  la  antikvan  katedralon,  kaj  por  aŭdi  la 
orgenon  kiu  havas  tiajn  dolĉajn  tonojn,  de  ŝajnas 
kvazaŭ  la  najtingaloj  kiuj  loĝas  proksime  nepre 
flugas  en  la  katedralon  kiam  neniu  estas  tie,  por 
doni  lecionojn  je  dolĉeco  al  la  granda  orgeno, 
kaj  por  diri  al  ĝi  kiel  kanti.  La  ventoj  de  la  ebe- 
najoj  de  Salisbury  blovas  tra  la  granda  pordo 
de  la  preĝejo,  kaj  murmuretas  al  la  orgeno  pri 
la  misteroj  kiujn  ili  pasis  dum  siaj  vojaĝoj ; pri 

la  aferoj  kiuĵ  okazis  proksime,  multajn  jarojn 
antaŭ  ol  la  katedralo  estis  konstruita,  je  la  tempo 
kiam,  laŭdire,  la  Druidoj  havis  siajn  diservojn, 
kaĵ  kelkfoje  mortigis  siajn  homoferojn  ĉe  la 
rokegoj  de  Stonehenge.  La  orgeno  kies  spirado 
mem  estas  la  vento,  honore  gardas  tiujn  ĉi  sekre- 
tojn,  sed  kelkfoje  oni  miras,  kiam  ĝi  sonigas  la 
gajegan  edziĝan  marŝmuzikon,  kial  la  birdoj  ŝaj- 
nas  partopreni  en  Ia  edziĝa  horo,  aŭ,  alifoje,  kial 
Ia  vento  plorĝemas  dum  la  tuta  funebra  marŝ- 
muziko.  Vi  ankaŭ  devas  gardi  tiujn  ĉi  sekretojn 
se  vi  iros  al  Salisbury.  La  “Serĉlumo”*  eltrovis 
ilin,  kaj  konfidencie  rakontas  ilin  al  siaj  geknaboj. 

Tre  malgranda  knabo  iafoje  vagadis  tra  la 
katedralo,  kaj  aŭdis  la  grandan  orgenon,  sed  li 
ne  sciis  tion,  kion  vi  scias  pri  ĝi;  li  ne  estis  ler- 
ninta  zorge  aŭskulti,  kiel  poste  li  lernis,  kaj  krom 
tio  li  estis  tre  okupata  knabeto.  Lia  nomo  estis 
Henry  Fawcett  (Henriko  Foset).  Li  naskiĝis 
ĉirkaŭ  la  tempo  de  via  praavino  (en  Ia  jare 

*The  “Searchlight”  (Serĉlumo),  revuo  kiun  oni  el- 
sendos  el  la  Light  House  (Lumturo)  de  la  New 
York  Association  for  the  Blind  (Nov-Jorka  Asocio 
por  la  Blinduloj)  al  ĉiuj  infanoj  kiuj  deziras  ĝin — 
presita  Braille. 

Ĵ833a),  kiam  la  avino  de  Reĝo  Georgo,  poste 
Reĝino  Viktorino,  estis  ankoraŭ  dekkvarjara 
knabineto. 

La  patro  de  Henriko  tenis  drapbutikon.  Lia 
patrino  estis  tre  lerta  virino,  kies  patro,  antaŭa 
juristo,  multe  instruis  ŝin. 

La  patro  de  Henriko  havis  tre  fortan  voĉon, 
kaj  sciis  kiel  devigi  homojn  aŭskulti  al  ĝi.  Kiam 
la  batalo  de  Waterloo  okazis  kaj  li  vidis  la  nova- 
ĵojn  en  la  ĵurnalo  li  ekkaptis  ekzempleron,  kaj 
saltis  sur  la  veturilon  kiu  staris  meze  de  la  vilaĝa 
strato,  kaj  legis  pri  la  glora  angla  venko  al  siaj 
avidaj  gesamurbanoj,  kies  patroj  kaj  filoj  estis 
en  Belgujo  en  la  terura  milito. 

Ĉar  la  patro  de  Henriko  estis  saĝa,  gaja  kaj 
afabla,  kaj  paroladis  tiel  bone  ke  homoj  ĝoje 
atentis  al  tio,  kion  li  diris,  oni  elektis  lin  urbestro 
de  Salisbury.  Tio  okazis  antaŭ  ol  Henriko  venis 
al  Salisbury. 

Li  havis  fratinon,  Marion,  al  kiu  li  estis  sin- 
donema,  kaj  du  fratojn.  Lia  unua  instruistino 
ne  diras  al  ni  ke  li  estis  eĉ  iomete  bona  knabeto 
por  via  imitado.  Ŝi  diris  ke  li  estis  plej  ĝenanta 
lernanto,  ke  lia  kapo  similis  kribrilon  ĉar  el  la 

pensoj  kiujn  ŝi  penis  enmeti  en  ĝin  ĉiuj  elfluis. 
Henriko  informis  sian  patrinon  ke  lia  kompa- 
tinda  instruistino  anoncis  ke,  “se  ni  daŭros  agi 
tiel  ni  mortigos  ŝin,”  kaj  tamen  li  diris,  “Patrino, 
ni  ja  daŭras,  kaj  ankoraŭ  ŝi  ne  mortas!”  Kiun 
vi  kompatas,  Henrikon  aŭ  lian  instruistinon  ? 


DE  KOBAJOJ  GIS  KOLEGIO 

Henriko  amis  ludi  en  la  vendejo.  La  domo 
de  lia  patro,  kie  Henriko  naskiĝis,  estis  kontraŭ 
ĝi.  Kiam  okazis  foiroj  la  vendejo  estis  tre  gaja, 
kaj  kiam  la  cirko  vizitis  la  urbon  kaj  oni  starigis 
la  tendojn  tie,  estis  ja  glore.  Kelkfoje  eta  Hen* 
riko  kaj  lia  fratino  iris  al  la  cirko  kaj  vidis  ĉiujn 
el  la  mirindaj  bestoj,  akrabatoj,  kaj  ĵonglistoj. 
Henriko  tre  ŝatis  kuri  sur  la  ebenaĵoj  por  paroli 
al  la  paŝtistoj  kaj  rigardi  iliajn  ŝafojn.  Kiam  h 
estis  okjara  li  iris  al  edukejo.  Li  skribis  tre 
melankoliajn  leterojn  al  sia  familio.  En  unu  li 
malgaje  petas  al  la  patrino  ke  ŝi  bonvolu  sendi  al 
li  la  oston  de  la  ŝinko,  post  kiam  la  familio  tute 
finos  ĝin.  Vi  povas  imagi  kiel  malmulte  de  la 

ŝinko  la  familio  manĝis,  kaj  kiom  da  ĝi  restis 
sur  la  osto  kiun  oni  sendis  al  Henriko.  Sed 
malgraŭ  la  impresio,  kiun  li  donis  ke  oni  malsa- 
tigas  lin  en  la  edukejo,  li  fariĝis  grasa  kaj  alt- 
kreska,  kaj  tre  gaja  tie.  Poste  li  nomas  la  dona- 
con, — kobajinon  kaj  kvar  kobajidojn, — kiu  tute 
feliĉigis  lin.  Ŝajne  li  amis  ciujn  bestojn  kaj  ĉiajn 
amuzajojn. 

Kiam  li  estis  altkreska  dekkvarjara  knabo,  li 
iris  al  Queenwood  Kolegio,  kie  li  tre  progresis  en 
la  matematiko,  sed  ricevis  malbonajn  gradojn  pro 
lingvoj.  Li  fariĝis  redaktoro  de  ĵurnalo,  La 
Queenwood  Kroniko;  li  komencis  paroladi,  kaj 
penis  paroli  same  kiel  lia  patro.  Li  verkis  arti- 
kolon  pri  vaporo,  kiu  tiel  plaĉis  lian  patron,  ke  li 
donis  al  Henriko  livron  (ĉirkaŭ  $2.50  en  usona 
mono)  (kvin  spesmilojn). 

Sub  la  ĉielo  sur  la  kamparo  li  paradis  per  siaj 
longaj  kruroj  same  kiel  gruo,  kun  liaj  nezorgitaj 
haroj  blovataj  de  la  vento,  kaj  laŭte  redirante 
partojn  de  Shakespeare  aŭ  alia  poezio.  Kelkfoje 
la  terkulturistoj  kiuj  preterpasis  opiniis  ke  li  es- 
tas  freneza.  Kiam  la  knaboj  amasiĝis  post  la 
lernotempo  ĉiutage,  kaj  parolis  pri  tio,  kio  ili  in- 

tencas  fariĝi  kiam  ili  altkreskiĝos,  Henriko, — 
kiu  ne  bezonis  multe  plu  kreski  ekstere,  ĉar  li 
estis  la  plej  alta  el  ili — ĉiam  deklaris  ke  li  volas 
esti  ŝtatisto,  kaj  belpi  fari  justajn  leĝojn  por 
la  laboristaro.  Li  estis  tiel  solenega  pri  sia  am- 
bicio  ke  la  aliaj  knaboj  ridegis. 

Fine  li  tiel  progresis  en  la  matematiko,  ke  oni 
sendis  lin  al  la  granda  Universitato  de  Cam- 
bridge  (Kembriĝo).  Je  tiu  tempo  li  estis  alta 
ses  futojn  kaj  tri  colojn  (1.9  metrojn)  kaj  tre 
maldika.  Lia  vizaĝo  estis  honesta  kaj  impona, 
sed  ne  bela.  Unu  el  liaj  amikoj  skribis  pri  li  ke 
li  havis  amikan  rideton,  kiu  tiel  radiigis  lian  tu- 
tan  vizaĝon,  ke  ĉiuj  infektiĝis  per  lia  gajeco. 

Li  faris  multajn  amikojn  en  kolegio,  kaj  estis 
tiel  feliĉa  kun  nobeloj  kaj  aliaj  altranguloj  kiel 
li  estis  kun  siaj  amikoj,  la  vendistaro  aŭ  la  paŝ" 
tistoj.  Li  ĉiam  supozis  ke  homoj  estas  tio,  kio  ili 
ja  estas,  kaj  esperis  ke  ili  same  kondutos  al  li. 
Li  tiel  multe  laboradis  je  sia  matematiko,  ke  en 

la  jaro  1854a — li  estis  tiam  dudekunu-jara — 
li  gajnis  tion,  kion  oni  nomis  “scholarship”,  sti- 
pendio.  Poste  li  gajnis  “Fellowship,”  alispecan 
stipendion,  kiu  liveris  al  li  $1,250.00,  aŭ  en  la 

angla  mono  £250  (Sm.  2500),  ĉiujare.  Por  tiu 
mono  li  devis  instrui  aliajn  virojn  pri  tio,  kion  li 
jam  lernis. 

Li  ankoraŭ  firme  intencis  iri  al  parlamento, 
kaj  ĉar  lia  familio  povis  helpi  lin,  nek  per  mono 
nek  per  influo,  li  decidis  ke  la  plej  bona  maniero 
por  atingi  lian  celon  estas  fariĝi  juristo.  Sed 
jus  kiam  li  komencis  la  studadon,  oni  ordonis  lin 
tute  ripozi  pro  malsano  de  la  okuloj.  Sed  li  neniarn 
permesis  ke  malkuraĝajoj  intermetu  sin  je  lia 
laborado,  kaj  spite  de  la  konsilo  de  lia  kuracisto, 
li  akceptis  lernanton  je  matematiko,  kaj  kune  kun 
lia  fratino  ili  iris  al  Parizo.  Li  baldaŭ  revenis 
al  Anglujo,  kie  Mario  agis  kiel  lia  sindonema 
sekretariino.  Li  pasigis  multe  da  tempo  aŭskul- 
tante  al  paroladoj  en  la  parlamentejo,  dum  en  lia 
koro  li  tenis  sian  vivambicion,  nome,  fari  sin  po- 
tenco  en  la  registaro  de  Anglujo  kaj  tiamaniere 
havi  fortan  pozicion  en  kiu  li  povos  batali  kaj 
laboradi  por  la  bonstato  de  siaj  samlandanoj. 


. 

PAFAKCIDENTO 

En  Septembro,  185 6a,  li  estis  denove  ĉe  Salis- 
bury  pafante  perdrikojn  kun  sia  patro.  Ili  estis 
atingintaj  monteton  de  kie  oni  povas  rigardi  la 
katedralon.  Fawcett  estis  antaŭen  irinta  sed  lia 
patro  ne  sciis  tion.  Birdo  sin  levis  antaŭ  S-ro 
Fawcett,  kiu  pafis,  trafante  la  perdrikon.  Hen- 
riko  eksaltis  antaŭen  por  preni  la  birdon,  for- 
gesante  ke  estas  alia  ŝarĝo  en  la  pafilo  ; lia  patro, 
nevidante  Henrikon,  pafis  denove — tuj  blindi- 
gante  tute  sian  filon. 

La  lastan  objekton  kiun  Henriko  Fawcett  vi- 
dis  estis  la  pinto  de  la  katedralo,  kaj  iom  da  ĝia 
majesteco  kaj  nobleco  eniris  en  la  novan  vivon  de 
la  blindulo,  kiu  neniam  ŝanceliĝis,  sed  daŭris 
netimigite  laŭ  sia  suprenvojo.  Lia  patro  estis 
tute  subpremigita,  sed  Fawcett,  kvankam  li  sciis 
tute  bone  la  gravecon  de  tio,  kio  okazis,  baldaŭ 
diris : “Mi  tute  ne  permesos  ke  tiu  ĉi  akcidento 

faru  diferencon  en  mia  kariero.  Mi  daŭrigos 
miajn  agojn  laŭ  la  samaj  fakoj  kaj  kun  la  sama 
fortikeco  kiel  ĉiam.,, 

REGAJNADO 

De  tiu  tago,  kun  senlima  pacienco  kaj  kuraĝo 
li  batalis  sian  vojon.  Li  faris  el  tio,  kion  aliai 
pensis  lia  granda  malŝanco  kaj  faletigaĵo,  la 
ŝtupon  per  kiu  li  supreniris  ĝis  kiam  li  estis  unu 
el  la  ĉefaj  viroj  en  Anglujo.  Post  la  akcidento  li 
tuj  komencis  serĉi  novajn  interesojn  kaj  amuza- 
ĵojn.  Li  tute  ne  intencis  esti  mizera  kaj  plena  je 
sinkompateco. 

Vi  rememoras  ke  kiam  li  estis  malgranda 
knabo  kaj  aŭdis  la  grandan  orgenon,  li  ne  lernis 
tiam  ĝiajn  sekretojn,  aŭ  tre  atentis  ĝian  muzikon, 
sed  nun  li  komencis  aŭskulti,  kaj  la  ĝojegon  kiun 
la  muziko  povas  doni  fariĝis  unu  el  liaj  novaj 
ĝojegoj,  eĉ  kvankam  li  neniam  estis  muzikisto. 

Tuj  post  kiam  li  blindiĝis  li  plenintence  lernis 
fumi.  Li  ankaŭ  piediris  sentime;  kaj  estis  ŝerco 
inter  liaj  kunuloj  ĉe  Kembriĝo,  ke  malmultaj  el 
la.  vidantoj  povas  marŝi  laŭ  la  paŝegoj  de  la 
longkrura  blindulo,  kiu  dum  siaj  ĉiutagaj  pro- 
menoj  tute  lacigis  ilin.  Li  amis  vagadi  sur  la 
nekulturitaj  kampoj ; kaj  plene  ĝuis  la  herboko 

vron  sub  siaj  piedoj, — la  filikojn,  florojn  kaj 
arbojn.  Li  estis  tiel  bona  kamarado  ke  li  ĉiam 
havis  multe  da  kunuloj  kiuj  volis  partopreni  en 
lia  vagado  malgraŭ  la  aldonita  laboro  de  la  mar- 
ŝado  laŭ  liaj  paŝegoj. 


LA  BLINDA  GLITUMULO 

Kara  amiko  lia  skribis  pri  liaj  unuaj  penadoj 
gliti  post  kiam  li  blindiĝis;  uPost  kelkaj  penoj  ia 
sola  malfacilaĵo  estis,  malhelpi  lin  vke  li  ne  gli- 
tiru  pli  rapide  ol  mi.  Ciu  el  ni  tenis  la  ekstre- 
maĵon  de  bastono,  kaj  ĉar  ni  estis  sur  la  Serpen- 
tine  ( nomo  de  lago ) kie  estis  homamaso,  ni 
havis  multe  da  kolizioj.  Tamen,  ĉar  ni  estis  pa- 
ro,  kaj  unu  el  ni  estis  peza  viro,  ni  ja,  superis  en 
tiuj  renkontoj.,,  Post  kelkaj  jaroj  Fawcett  gli- 
tiris  libere  kaj  bone  en  sufiĉe  da  spaco,  kaj  fidis 
nur  al  la  voĉo  de  sia  amiko  por  gvidi  lin. 

Okazis  iafoje  ke  li  falis  tra  la  glacio,  kaj  gaje 
ekkriis  al  siaj  amikoj,  kiuj  ne  vidas  lin  kiam  li 
malaperis.  “Jen,  ĉu  neniu  el  vi  intencas  eltiri 
min?,,  kaj,  tre  amuzite  je  la  malfeliĉaĵo,  li  estas 
tuj  eltirita.  Li  pensis  ke  estas  amuze  gliti,  eĉ 
kiam,  pro  la  degelado  de  la  glacio,  la  akvo  en 
kelkaj  lokoj  kovris  la  glacion  ĝis  liaj  maleoloj. 
Li  faris  longajn  vojaĝojn  sur  siaj  glitiloj,  kaj 
estis  iom  pli  sana  pro  la  ekzercado.  Li  estis  tute 
sentimema,  sed  vi  ne  devas  timigi  viajn  patrinojn 
imitante  lin  en  lia  senzorga  sporto. 

Li  daŭrigis  sian  fiŝkaptadon  kun  granda  plez* 
uro.  Kiam  ajn  li  povas  forlasi  siajn  devojn  en 
la  universitato  li  rapidis  denove  al  sia  amata 
Salisbury,  kie  li  tute  rememoris  la  riveretojn,  kaj 
ordinare  venigis  fiŝkaptiston  por  akompani  lin. 
Fawcett  kaptis  multe  da  salmoj  kaj  trutoj,  kaj 
dum  la  vintro  li  kaptis  ezokojn  de  la  supraĵo  de 
la  glacio.  Plaĉis  al  li  resti  ĉe  la  hejmo  de  la 
fiŝkaptisto,  kie  estis  multe  da  birdoj,  kies  kan- 
tado  ravigis  lin. 

Unu  tagon  kiam  li  fiŝkaptis  laŭ  la  bordo  de  la 
rivereto  kun  amiko,  kiu  jam  antaŭeniris  lin,  lin^ 
kontentigis  terura  tirado  je  la  hokfadeno. 

“Jen!”  H ekkriis  ĝoje,  ufine  mi  havas  grandegan 
fiŝon.”  Lia  amiko  sin  turnis  por  rigardi,  kaj 
ekridegis  dum  li  respondis,  “Vi  ja  havas  grandan 
kaj  mirindan  fiŝon ! Vi  estas  hokinta  mian  hun- 
don  je  liaj  buklaj  longaj  haroj,  kaj  li  faras  sian 
eblon  por  liberigi  sin.” 

Tiamaniere  Fawcett  ellaboris  siajn  planojn  por 
fari  sin  forta,  feliĉa  viro.  Nuntempe  ni  povas 
trovi  nenian  pli  bonan  konsilon  por  ĉiuj  blindu- 
loj,  ol  lia,  “Faru  tion,  kion  vi  povas  por  agi 
kvazaŭ  vi  ne  estus  blindaj ; estu  kuraĝaj,  ka  j 
helpu  vin  mem.” 

Lia  nevenkebla  kuraĝo  devigis  lin  ne  nur  daŭ- 
rigi  sian  intencon  fariĝi  reganto  por  ke  li  havu  la 
plej  bonan  okazon  por  helpi  homojn,  sed  li  kon- 
dutis  kontraŭ  sia  malhelpaĵo  kvazaŭ  ĝi  estus 
rimedo  por  helpi  lin  pli  multe  labori  kaj  iri  pli 
rekte  kaj  rapide  al  lia  celo. 

Li  estis  malriĉa,  nekonata,  tute  blinda,  sed 
jaron  post  la  akcidento,  li  multe  progresis  laŭ  la 
vojo  al  sukceso.  Lia  kuraĝa  gajeco  devigis  per- 
sonojn  forgesi  ke  li  estas  blinda,  kaj  kvankam  li 
neniam  ŝatis  ion,  kio  donis  doloron  al  aliaj,  li 
plene  ĝuis  ĉiujn  bonaĵojn  de  vivo.  Li  estis  tre 

gaja,  kaj  ĉiam  deziris  ke  aliaj  partoprenu  lian 
gajecon.  Iafoje,  kiam  li  estis  malsana,  kaj  oni 
priskribis  ĉampanon  por  li,  li  tute  rifuzis  tuŝi  ĝin 
se  la  tuta  familio  ne  povis  ankaŭ  ĝui  la  regala- 
don. 


KEMBRIGO  DENOVE 

Nelonge  post  sia  akcidento  li  revenis  al  Kem- 
briĝo,  kie  li  okupis  sin  je  la  instruado,  kaj  verkis 
libron  pri  politika  ekonomio,  kiu  estis  tiel  grava 
ke  li  fariĝis  stipendiulo,  “Fellow”  kio  signifas  ke 
li  partoprenis  je  la  administracio  de  la  kolegio, 
kaj  ricevis  pozicion  honoran  kiu  ebligis  al  li 
daŭrigi  sian  studadon  kaj  laboradon  nedevigite 
labori  por  gajni  sian  panon  kaj  buteron  aŭ  eĉ 
sian  fruktaĵon.  Li  konatiĝis  kun  multaj  notin- 
daj  personoj,  kaj  la  plej  famaj  pensistoj  kaj 
diplomatiistoj  de  lia  tempo  fariĝis  liaj  amikoj, 
inter  kiuj  estis  Darwin,  Mill,  Cobden,  Thackeray, 
kaj  Gladstone,  kiuj  estis  tiel  famaj  personoj  laŭ 
siaj  diversaj  fakoj  ke  estus  saĝe  ke  vi  petu  vian 
instruiston  ke  li  rakontu  plu  al  vi  pri  ili. 

Kvankam,  pro  tio  ke  li  ne  estis  tre  juna  kiam 
li  blindiĝis,  li  neniam  estis  lerta  je  la  farado  de 
multaj  malgravaĵoj,  li  sukcese  daŭrigis  siajn  at- 
letajn  sportojn.  Unu  el  liaj  favoraj  amuzaĵoj 
estis  remado,  kaj  ĉe  Kembriĝo  li  estis  <<stroke,> 
(estro)  de  sia  ŝipanaro,  kiun  oni  nomis  la  “an- 
tikvaj  maristoj,,  (laŭ  iu  angla  poemo). 

En  la  jaro  1867a  li  edziĝis  kun  tre  lerta  kaj 
aminda  virino,  kiu  tre  helpis  lin  je  lia  verkado, 
kaj  kiu  mem  estis  verkistino  kaj  pensistino.  Ili 
havis  filinon,  kiu  je  la  aĝo  de  nur  ok  jaroj 
gvidis  sian  patron  dum  lia  glitado.  ŝi  multe  an- 
taŭen  iris,  fajfante  dum  ŝi  glitis,  kaj  li  kuraĝe 
sekvis.  Lia  amo  al  tiu  ĉi  sporto  estis  tiel  granda 
ke  li  insistis  ke  ĉiuj  en  la  domo,  esceptinte  la 
kuiristinon,  kiu  estis  multe  tro  maljuna,  iru  je 
lia j longaj  ekspedicioj.  Li  ŝategis  rajdi,  kaj 
galopadis  sur  la  “downs”  (kampoj)  tiel  rapide 
kaj  tiel  energie  ke  oni  diris  ke  liaj  ĉevaloj  estas 
ĉiam  pli  lacigitaj  ol  la  rajdanto,  kaj  ke  oni  ĉiam 
devigis  al  Profesoro  Fawcett  pagi  pli  multe  ol 
aliaj  por  la  dungado  de  ĉevalo.  Li  tre  forte  sen- 
tis  ke  la  blinduloj  ne  devus  esti  enmurigitaj. 
“Hejma  kunuleco/’  li  diris,  “estas  tiel  altvalora 

por  la  blinduloj,  kiel  por  vi,”  signifante  vidan- 
tojn. 


EN  PARLAMENTO 

La  tutan  tempon  Fawcett  parolis  kaj  parola- 
dis  je  multaj  societoj  kaj  kunvenoj.  Lia  plej 
granda  deziro  estis  helpi  ke  ĉiuj  ricevu  justan 
ŝancon.  Li  ne  trovis  sufiĉe  da  libereco  en  la 
universitato,  ĉar  oni  ne  permesis  ke  homoj  kun 
iuj  religiaj  kredoj  ricevu  honorajojn.  Li  pensis 
ke  la  hebreoj,  kristanoj,  mahometanoj  kaj  aliaj 
devus  havi  egalajn  rajtojn  kaj  privilegiojn  se  ili 
povus  fari  la  saman  laboron.  Li  ankaŭ  pensis 
ke  ne  estas  juste  ke  la  riĉuloj  kaj  la  reĝino  posedn 
ĉiom  de  la  bela  tero,  kaj  ne  lasu  iom  da  arboj. 
aŭ  kampoj  en  kiuj  la  malriĉuloj  povus  ludi.  Li 
tre  penis  esti  elektita  al  la  Parlamento,  por  ke  li 
helpu  senpere  en  la  regado  kiu  faris  la  leĝojn 
por  la  malriĉuloj  same  kiel  por  la  riĉuloj ; sed  la 
publiko  opiniis  ke  blindulo  ne  sukcese  povas  esti 
estro.  Li  tre  ŝatis  citi  famajn  verkistojn,  kaj 
ofte  citis  el  teatrajo  de  Shakespeare,  “Estas  iom 

da  animboneco  en  malbonaĵoj  se  oni  observe  dis- 
tilus  ĝin.”  Via  instruisto  klarigos  al  vi  tion,  kaj 
kiel  vera  ĝi  estas,  kaj  mi  esperas  ke  vi  ĝin  re- 
memoros  ĝis  kiam  vi  estos  grizharaj  viroj  kaj 
virinoj.  Li  verkis  pamfletojn  pri  la  tiamaj  de- 
mandoj  kaj  vane  penis  atingi  kelkajn  liberajn 
lokojn  en  Parlamento.  Liaj  konstraŭstarantoj 
demandis  kiel  blindulo  povas  trovi  la  vojon  al  la 
parlamentejo  aŭ  kiel  li  povas  kompreni  la  pla- 
nojn  por  urbaj  plibonigado  kaj  la  aranĝado  de  la 
stratoj.  Fawcett  diris  al  ili  ke  li  povas  venki 
tiajn  malfacilaĵojn  metante  pinglojn  en  karton. 
Li  povis  studi  tiajn  problemojn  pri  la  aranĝado 
de  urboj  aŭ  fervojoj  same  kiel  niaj  blindaj  in~ 
fanoj  studas  la  geografion  nuntempe  per  siaj  dek 
okuloj. 

Kiam  Fawcett  estis  tridekdu-jara  li  atingis 
sian  celon,  kaj  fariĝis  parlamentano,  kie  li  estis 
sendita  kiel  ano  de  Brighton  (BrajPn). 

Li  skribis  al  sia  patro  post  kiam  li  revenis  je 
la  fino  de  la  unua  tago  kiel  parlamentano,  “Mi 
ĵus  revenis  post  mia  unua  sperto  en  la  parla- 

mentejo Mi  baldaŭ  eksciis  ke  mi  facile  po- 

vos  trovi  mian  vojon  ĉien Ciuj  estis  plej 

servemaj.  Mi  estis  tute  premigita  je  gratuloj . . . 
Mi  povas  piediri  ĝis  la  parlamentejo  en  precize 
kvarono  da  horo.”  Vi  vidas,  ke  li  estis  daŭri- 
ganta  sian  bonan  kutimon  doni  al  sia  korpo  ĝian 
porcion  de  ekzerco.  Tiu  ĉi  estis  kredeble  unu  el 
la  kialoj  de  lia  bonsano,  kiu  helpis  tiel  multe  al 
lia  sukceso. 

Li  estis  tre  fiera  pri  sia  ĝardeno,  kaj  pri  la  le- 
gomoj  kaj  floroj  kiujn  li  kreskigis  en  Londono, 
je  dekkvin  minutoj  malproksime  de  la  parla- 
mentejo.  Li  senhezite  konis  palpe  ĉiun  floron 
kaj  legomon,  kaj  ĝoje  montris  ilin  al  siaj  vizi- 
tantoj. 

Kiam  li  faris  sian  unuan  gravan  paroladon  en 
la  parlamentejo  li  parolis  pri  la  manko  de  instru- 
ado  inter  la  malriĉuloj.  Li  diris  ke  oni  haltas  la 
radojn  de  la  administracio  por  fari  leĝojn  por 
reguligi  la  brutinfektajon  sed  ke  la  malriĉuloj  es- 
tis  tute  malzorgitaj  kaj  neinstruitaj ; ke  en  mul- 
taj  lokoj  ne  estas  eĉ  unu  junulo  kiu  povas  legi 
la  tagĵurnalon.  Li  faris  multe  por  plibonigi  la 
instruadon  de  la  homoj  kaj  por  atingi  pli  bonan 
justecon  por  la  hindoj,  la  granda  popolo  en  Azio 
kiun  regas  la  angloj.  Li  zorgis  pri  la  financaj 

interesoj  de  tiuj  hindoj  tiel  bone  ke  ili  estis  tre 
dankemaj  al  li,  kaj  opiniis  tiun  ĉi  blindulon,  kiu 
neniam  vizitis  ilian  landon  (kiun  li  konis  nur  per 
siaj  kartoj  kun  pingloj,  sia  legado  kaj  studado) 
unu  el  siaj  plej  komprenantaj  kaj  simpatiaj  ami- 
koj.  Dankeme  pro  liaj  servoj  ili  sendis  belajn 
donacojn  al  lia  edzino  kaj  al  li  mem,  kaj  volis 
havi  lin  kiel  sian  reprezentanton  en  la  registraro, 
sed  li  rifuzis  fari  tion,  preferante  ankoraŭ  fari 
sian  eblon  por  ili  senrekompence,  kiel  ilia  amiko. 

Kiel  parlamentano  li  povis  potence  helpi  la 
malriĉulojn.  Per  lia  influo,  ludkampoj  kaj 
parkoj  estis  rezervataj  por  ili ; kaj  per  senĉesaj 
industrio  kaj  intereso  li  malhelpis  ke  oni  dehaku 
kaj  forprenu  la  Novan  Arbaron,  unu  el  la  plej 
belaj  arbaroj  en  Anglujo,  de  la  homoj  por  kiuj 
ĝi  estas  nun  laŭleĝe  protektata  kiel  konstanta 
benado  kaj  monumento  al  ilia  blinda  amiko. 

LA  BLINDA  CEFPOŜTESTRO 

I,a  plej  granda  honoro  en  lia  vivo  venis  al  li 
kiam  Sinjoro  Gladstone,  la  Cefministro  de  An- 
glujo,  nomis  lin  kiel  Cefpoŝtestron  de  Anglujo,  tio 
signifas  la  Poŝtestron  kiu  kontrolas  ĉiujn  aliajn 
poŝtestrojn,  tre  gravan  oficon.  Tio  faris  lin  tre 
eminenta  persono. 

Je  tiu  tempo  li  estis  kvardekses-jara.  La  di- 
versaj  manieroj  laŭ  kiuj  li  batalis  por  la  mal- 
prosperintoj  kaj  la  subpremigatoj  estas  tro  mul- 
taj  por  permesi  ke  mi  rakontu  ilin  al  vi  nun. 

Li  laboregis  precipe  por  ke  ili  estu  instruitaj 
kaj  havu  decajn  loĝejojn,  kaj  penis  plibonigi 
aferojn  por  la  malfeliĉaj  irlandanoj.  Parolante 
pri  iliaj  malfeliĉaĵoj  li  diris:  “Malgraŭ  ĉiuj 

malfacilajoj  ni  devas  antaŭenpuŝi  nin  al  la  lumo.,, 

Kiel  Cefpoŝtestro,  li  havis  povon  super  militaro 
je  pli  multe  ol  naŭdek  mil  homoj.  Li  faris  tre 
multajn  plibonigaĵojn  en  la  poŝtoficejo.  Li  per- 
fektigis  la  paketpoŝton  kiu  ebligas  ke  en  Anglujo 
oni  povas  sendi  preskaŭ  ĉion,  eĉ  katojn,  hundi- 
dojn  kaj  kobajojn,  per  la  poŝto,  kaj  ankaŭ  fondis 

ŝparkasojn  kaj  aranĝaĵon  per  kiu  la  poŝtoficejo 
povas  zorgi  pri  asekuraj  aferoj,  kaj  kontroli  la 
telegrafon.  Li  komencis  la  penadojn  nur  nun“ 
tempe  plenigatajn  en  Anglujo  por  tia  registara 
regulado  de  telefonoj  ke  ili  nun  estas  je  ĉies  servo 
je  la  plej  malkara  kosto.  Li  ankaŭ  interesiĝis  je 
perinesado  ke  la  virinoj  laboru  en  la  poŝtoficejo, 
kaj  estis  la  unua  kiu  donis  al  ili  okupon  tie. 

Nuntempe,  se  via  patrino  forestas  de  vi  kaj  vi 
deziras  sendi  al  ŝi  dudekkvin  cendojn  kiel  krist- 
naskan  donacon,  vi  povas  sendi  ĝin  per  la  poŝto 
kaj  ŝi  certe  ricevos  ĝin.  Kiam  ajn  vi  faros  tion 
por  ŝi  aŭ  por  amiko,  aŭ  metos  monon  en  la  poŝt- 
ŝparkason,  rememoru  ke  tiu  ĉi  konvenaĵo  estas 
aranĝita  por  vi  per  la  intereso  de  blindulo;  kai 
kiam  ajn  vi  iros  al  la  parkoj  aŭ  ludejo  por  pasigi 
libertempon,  rememoru  ke  estis  pli  facile  por  la 
urba  administracio  teni  tiun  ludspacon  por  vi  ĉar 
Fawcett  batalis  tre  forte  por  la  rajto  rezervi  la 
anglajn  parkojn,  florojn  kaj  arbojn  por  la  popo- 
lamaso. 

TRIUMFA  FINIĜO 

Pro  lia  honesteco  kaj  justeco,  Fawcett  estis  tre 
amata  de  tiuj  kun  kiuj  li  laboris;  kaj  estis  tre 
granda  malĝojo  al  ĉiuj,  kiuj  konis  lin,  kaj  al 
multaj  kiuj  neniam  konis  lin  sed  kiujn  li  estis 
helpinta,  kiam  post  mallonga  malsano,  li  mortis 
je  la  aĝo  de  kvindek  unu  jaroj.  Dum  lia  mal- 
sano  la  reĝino  telegrafis  dufoje  ĉiutage  por 
sciiĝi  pri  lia  sano,  kaj  la  malriĉuloj  sentis  gran- 
dan  korpremecon  pri  sia  amiko.  Post  lia  morto 
liaj  edzino  kaj  filino  ricevis  leterojn  kondolencajn 
de  altranguloj  kaj  malaltranguloj,  de  la  reĝino 
kaj  de  humilaj  brikmetistoj,  forĝistoj,  kaj  aliaj 
kiujn  li  antaŭe  amike  helpis. 

Inter  la  monumentoj  al  reĝoj,  reĝinoj,  bravaj 
batalantoj,  verkistoj,  pensistoj  kaj  aliaj  kuraĝaj 
homoj  kiuj  jam  regadis  aŭ  servadis  sian  landon, 
Anglujo  estas  metinta  tabuleton  ĉe  Westminster 
Abatejo  je  la  memoro  de  sia  blinda  filantropo 
kaj  ĉefpoŝtestro.  Sur  tiu  tabuleto  estas  portreto 
de  Fawcett  kaj  sub  ĝi  statuoj  de  Justeco,  Amo, 
kaj  aliaj  noblaj  karakterizaĵoj.  Le  plej  granda 

kaj  forta  el  ĉiuj  estas  figuro  de  Kuraĝeco,  kiu 
ĉefe  karakterizis  tiun  kuraĝan  viron,  kaj  ĉiu- 
flanke  de  la  monumento  staras  statuoj  de  frateco, 
ĉar  tiu  ĉi  blindulo  vivis  tiel  kuraĝe  kaj  fratece. 
Ni  ĉiuj  devus  sekvi  lian  ekzemplon,  kaj  esti  pli 
bravaj  kaj  ami  unu  la  alian  pli  multe,  kaj,  ĉu  ni 
estas  blindaj  aŭ  povas  vidi,  trovi  por  aliaj  same 
kiel  por  ni  mem,  lumon  per  laboro. 

ĉe  Salisbury,  kie  li  naskiĝis,  sur  la  vendeja 
placo  kie  li  ludis  kiel  infano,  oni  starigis  statuon 
de  li.  Estas  nur  mallonga  interspaco  de  la  kate- 
dralo  kaj  la  sono  de  la  orgeno  kies  sekretojn  in- 
struis  al  li  lia  blindeco, — tial  la  birdoj  kiuj  en- 
flugas  tra  la  pordo  de  la  katedralo,  kaj  instruas 
la  orgenon  kiel  kanti,  ripozas  survoje  ĉe  la  piedoj 
de  la  statuo  de  la  blindulo — kiu  amis  ilin,  kaj  al 
kiu  ili  alportis  tiom  da  gaja  komforto.  La  plej 
granda,  la  ĉiama  memorajo  al  Fawcett  estas  en 
la  koroj  de  tiuj,  kiujn  li  helpis  per  sia  senĉesa, 
malegotista  laborado,  aŭ  kiuj  gajnis  forton  el  lia 
nehezitanta  kuraĝeco. 

Per  sia  vivo  li  pruvis  por  ĉiam  kaj  por  ĉiuj 
homoj,  vidantoj  aŭ  blinduloj,  ke  spite  de  la  plej 
pezaj  korpremajoj  ni  povas  gajigi  niajn  vivojn 

per  perfekta  kaj  sukcesa  servado,  se,  laŭ  la  vor- 
toj  de  tiu  ĉi  malproksimen  vidanta  blindulo,  mal- 
graŭ  ĉia  mallumo,  “Ni  antaŭeniros  al  la  lumo.” 

E1  la  angla  tradukis 
E.  W.  Weems. 

Kun  permeso  de  la  Aŭtorino. 


) 


: 


IIV1947  FAWCETT , HENRY 
F MALLONGA  BIOGRAFIO  DE . 


Date  Due 

> 

